คำในข่าว – ฮาโลวีนแบบ “นิวนอร์มอล” ในทำเนียบขาว
ฮาโลวีนปีนี้จะตรงกับวันเสาร์ที่ 31 ตุลาคมนี้ และด้วยสถานการณ์การระบาดของโควิด-19 ได้กระทบกับวิถีการเฉลิมฉลองเทศกาลนี้กันไปทั่วโลก วันนี้เราจะพาไปติดตามบรรยากาศฮาโลวีนแบบนิวนอร์มอลที่ทำเนียบขาว พร้อมคำศัพท์ที่น่าสนใจ จากช่วงคำในข่าวกับคุณนีธิกาญจน์ กำลังวรรณ
พาดหัวข่าวของวีโอเอ ระบุว่า สื่อได้ว่า จัดฮาโลวีนแบบหักมุมที่ทำเนียบขาว ปีนี้ทำเนียบขาวยังเดินหน้าจัดงานฮาโลวีนแบบนิวนอร์มัลเมื่อช่วงสุดสัปดาห์ สิ่งที่เปลี่ยนไปของฮาโลวีนทำเนียบขาวปีนี้ คือ วาระที่ประธานาธิบดีโดนัลด์ ทรัมป์ และสตรีหมายเลขหนึ่งเมลาเนีย ทรัมป์ ต้องออกมาแจกขนมลูกอมให้กับเด็กๆที่แต่งชุดแฟนซีมา Trick-or-Treat ซึ่งแต่เดิมจะเป็นการยื่นแจกให้ตัวต่อตัว แต่ปีนี้ทั้งคู่ไม่ได้มาแจกขนมให้กับเด็กๆ เหมือนแต่ก่อน ขณะที่เด็กที่มีอายุมากกว่า 2 ขวบขึ้นไปจะต้องสวมหน้ากากและรักษาระยะห่างทางสังคมบริเวณทำเนียบขาวด้วย ที่เป็นไฮไลต์ของปีนี้ คือ คู่เด็กชายหญิงที่แต่งตัวเป็นประธานาธิบดีทรัมป์และนางเมลาเนีย มาร่วมกิจกรรมฮาโลวีนที่ทำเนียบขาว ซึ่งระหว่างที่เด็กๆยืนโพสต์ท่าให้สื่อถ่ายภาพอยู่นั้น ผู้นำสหรัฐฯและสตรีหมายเลขหนึ่งก็โผล่เข้ามาร่วมเฟรมแบบรักษาระยะห่างอีกด้วย คำในข่าว สัปดาห์นี้ เสนอคำว่า twist จากพาดหัวข่าว ซึ่งเป็นคำนาม หมายถึง การปรับเปลี่ยน หักมุม ตัวอย่างเช่น This novel is such a page turner full of unexpected twists. หมายความว่า นิยายเรื่องนี้สนุกจนวางไม่ลงเลย เพราะเต็มไปด้วยเรื่องหักมุมที่คาดเดาไม่ได้ตลอด หมายความว่า ท่ามกลางการเปลี่ยนแปลงเล็กน้อย ประธานาธิบดีโดนัลด์ ทรัมป์ และสตรีหมายเลขหนึ่ง เมลาเนีย ทรัมป์ เป็นเจ้าภาพเฉลิมฉลองเทศกาลฮาโลวีน ให้กับเด็กๆ นับร้อยที่แต่งกายเป็นเหล่าซูเปอร์ฮีโร่ ยูนิคอร์น โครงกระดูก หรือแม้แต่เป็นผู้นำสหรัฐฯและสตรีหมายเลขหนึ่งตัวน้อยด้วย คำว่า twist ในรูปกริยา ยังแปลได้ว่า บิด ตัวอย่างเช่น Mike holds an eel up high, as it twists its body so hard he almost loses his grip. หมายความว่า ไมค์จับปลาไหลชูขึ้นสูง ขณะที่มันบิดลำตัวแรงจนเกือบหลุดมือเขาไป อีกกรณีหนึ่ง คำว่า twist ยังหมายถึง พลิก อย่างในกรณีที่ข้อเท้าแพลง ข้อเท้าพลิก ตัวอย่างเช่น He has a twisted ankle. และจะใช้ได้ว่า He has a sprained ankle. ได้เหมือนกัน คำว่า twist ที่ให้ความหมายว่า บิดเป็นเกลียว เมื่อเติม -er เข้าไป กลายเป็นคำว่า twister เป็นคำนาม ซึ่งเป็นชื่อเล่นของพายุทอร์นาโดอีกด้วย ต่อกันที่สำนวนที่ว่า twist someone's arm ให้ความหมายว่า บีบบังคับ ตัวอย่างเช่น สำนวน twist and turn ใช้ได้สองกรณี คือ ลดเลี้ยวเคี้ยวคด, บิดขวาบิดซ้ายไม่อยู่นิ่ง ตัวอย่างเช่น The railway twists and turns along the mountain's edges. หมายความว่า รางรถไฟนี้ลดเลี้ยวเคี้ยวคดไปตามภูเขา